Beatus var overbevist om, at [[apokalypse]]n, som den er beskrevet i Johannes' Åbenbaring, var nært forestående, og at den skulle følges af 1.200 år med [[Antikrist]]s herredømme. Beatus fulgte [[Augustin]]s synspunkter, hvis arbejde, ''[[Om Guds stad]]'', påvirkede ''Kommentarerne'', som gik ud fra den forudsætning, at Verdenshistorien var inddelt i seks aldre: De første fem var forløbet mellem skabelsen af Adam og Jesu lidelseshistorie, mens den sjette, der fulgte efter Kristus og var samtidig med os, måtte slutte med igangsættelsen af de hændelser, der var forudsat af Johannes' Åbenbaring.
[[Fil:B Facundus 224vdét.jpg|thumb|right|For [[Beatus af Liébana]] ansås [[Den babyloniske skøge]]<ref>"Og kvinden var iklædt purpur- og skarlagenrøde farver og dækket med guld, ædle stene og perler. Hun holdt et gyldent bæger i hånden, og det var fyldt med afskyeligheder og snavs fra hendes skørlevned: Og på hendes pande stod skrevet et navn MYSTERIE, BABYLON DEN STORE, MODER TIL SKØGERNE OG JORDENS AFSKYELIGHEDER."</ref> (en kristen allegori om det onde, Johannes' Åbenbaring, 17,4-5) for at være genfødt i [[Emiratet Córdoba]].]]
Årtusindebevægelser var udbredte i Europa på den tid: Mellem 760 og 780 medførte en serie af kosmiske fænomener panik blandt Galliens befolkning; Johannes, en visionær munk, forudsagde, at [[Dommedag]] skulle komme i [[Karl den Store]]s regeringstid. På den tid fandt man ''Daniels apokalypse'', en [[Syrisk (oldtidssprog)|syrisk]] tekst, der var blevet redigeret under den [[Byzans|byzantinske]] [[kejserinde Irene]], og hvori krige mellem araberne, byzantinerne og de nordlige folkeslag blev forudsagt. Disse krige skulle slutte med Antikrists komme.
Historie Tidligere_riger,_stater,_protektorater,_kolonier_og_lande